kardosdrur/scandi-wiki huggingface dataset:
Spirit (rumsonde)

Spirit eller; Mer-2, MER-A, Mars Exploration Rover – A, var en af to robotter i NASAs Mars Exploration Rovers-program, den anden robot kaldtes Opportunity.

Den 4. januar 2004 landede Spirit i Gusev-krateret på Mars, tre uger før Opportunity der landede på den anden side af Mars.

Spirit er den anden robot der har landet på planeten Mars. På landingsdelen er der en LEGO-mand ved navn 'Biff Starling', der bloggede på Planetary Societys hjemmeside.

Se hovedartikel: Mars Exploration Rovers.

 Hovedformål med missionen 
Spirits hovedformål er at undersøge kemiske og geologiske forhold på planeten Mars.

Missionen var planlagt til at vare 90 marsdøgn på Marsoverfladen. Missionen er blevet udvidet flere gange og havde i 17. november 2006 passeret 1000 marsdøgn.

Inden landingen på Mars var målet for hver af Mars-roverne at køre ca. 40 meter på en dag. Begge roverne har passeret disse mål. Robotterne fortsatte med at fungere effektivt ti gange længere end NASA havde forventet, og roverne har derved kunne gennemføre store geologiske undersøgelser af sten og overfladen på Mars.

I november 2008 tildækkede en støvstorm robottens elektriske solpanel, men kontrolcenteret på Jorden er stadig i stand til at opretholde kommunikation med Spirit.

Man mistede kontakten med den i marts 2010 efter at den havde sat sig fast i en sandlomme. Efter stadig ikke at have kunne få kontakt med den efter vinteren, opgav man i maj 2011 endeligt at få kontakt med den.

 Videnskabelige instrumenter 
 Panoramic Camera (Pancam): Til at bestemme mineralogien, overfladen og struktur på det lokale terræn.
 Miniature Thermal Emission Spectrometer (Mini-TES): For at identificere mulige sten og steder der ønskes nærmere undersøgelse. Instrumentet kan også se mod himmelen for at undersørge temperaturprofiler på Mars-atmosfæren.
 Mössbauer Spectrometer (MB) og Alpha Particle X-Ray Spectrometer (APXS): Til nærmere undersøgelser af mineralogien, sten og jordprøver.
 Magneter: Til at samle magnetiske støv-partikler. MB og APXS til analyse af prøvene.
 Microscopic Imager (MI): Til at få nærbilleder med høj resolution af sten og jord.
 Rock Abrasion Tool (RAT)'': Til at bore i sten.

Eksterne henvisninger 

 Mars Exploration Rover NASA
 Spirit  NASA

Mars
Rumsonder
Robotter
Den blå planet (flertydig)

Den blå planet henviser til flere artikler:

 Den Blå Planet – udstillingsakvarium i Kastrup, Amager
 Den blå planet (bog) – en lærebog i geografi for hf og gymnasium
 Den blå planet (tv) – et tv-program
 Den blå planet (film fra 1990) - en amerikansk film fra 1990

synonym
 "Den blå planet" er synonym for planeten Jorden
Albizia

Albizia er udbredt med arter i Australien, Sydasien, Mellemøsten og Afrika. Det er løvfældende buske eller træer med dobbeltfinnede blade og talrige småblade. Blomsterne sidder i aks eller hoveder fra bladhjørnerne. Kronbladene er små og delvist sammenvoksede. Her omtales kun den ene art, som træffes på ferierejser i Sydeuropa.

 Silkerosentræ (Albizia julibrissin)

Ærteblomst-familien
Delta (bogstav)

Delta er det fjerde bogstav i det græske alfabet og skrives i stor udgave som: Δ, den lille udgave ser således ud: δ. Bogstavet lyder som det latinske 'd'.

Delta anvendes i matematikken om en forøgelse af eller en voksende værdi og i bl.a. fysikken om en forskel imellem to værdier.

Delta symboliserer bogstavet "d" i NATO's fonetiske alfabet.

Et floddelta benævnes sådan fordi landskabsformationen, som skabes af en i havet udflydende flod, ligner det store bogstavs form.

Computer 
I unicode er Δ U+0394 og δ er U+03B4.

Græske alfabet
Omikron

Omikron (Ο ο) er et bogstav i det græske alfabet. Lyd som det latinske 'o'. Navnet kommer af ὂ μικρόν (o mikron) "lille o", som skal ses i modsætning til bogstavet Ω, ω, ὦ μέγα (o mega) "store o". Omikron betegnede i oldgræsk en kort vokal, mens omega var tegnet for en lang vokal med samme dannelsessted i munden. Vokallængde er ikke længere en distinktiv egenskab i moderne græsk.

Computer 
I unicode er Ο U+039F og ο er U+03BF.

Græske alfabet
Ny (bogstav)

Ny (Ν ν) er et bogstav i det græske alfabet. Lyd som det latinske 'n'.

Computer 
I unicode er Ν U+039D og ν er U+03BD.

Græske alfabet
Lambda (bogstav)

Lambda (Λ λ) er 11. bogstav i det græske alfabet. Det lyder som det latinske 'l'.

Computer 
I unicode er Λ U+039B og λ er U+03BB.

I det græske talsystem har lambda værdien 30.

Det store lambda (Λ) brugtes af spartanerne som deres symbol og blev malet på deres våbenskjolde. Det stod for "Lakedaimon" fra den egn af Grækenland hvori Sparta ligger.

Spartanernes lambda (Λ) er overtaget af NATO og bruges påmalet på køretøjer i fælles NATO-operationer som kendingssymbol.

I fysikkens verden bruges et lille lambda (λ) som betegnelse for bølgelængde.

Græske alfabet
Jota

Jota eller iota (uofficiel, men almindelig stavemåde) (Ι ι) er det niende bogstav i det græske alfabet. Lyder som det latinske 'i'.

På engelsk bruges begrebet om en meget lille mængde: "I haven't seen one iota of evidence to support his claim."

Computer 
I unicode er Ι U+0399 og ι er U+03B9.

Referencer 

Græske alfabet
Theta

Theta (Θ θ) er et bogstav i det græske alfabet. Lyder som 'th' med tungen mellem tænderne.

Computer 
I unicode er Θ U+0398 og θ er U+03B8.

Theta er også ofte med i bølgeformler osv.

Græske alfabet
Kappa

Kappa (Κ κ) er et bogstav i det græske alfabet. Lyd som det latinske 'k'.

Fysik, Geologi 
Traditionelt symbol for et materiales diffusivitet.

Computer 
I unicode er Ι U+039A og ι er U+03BA.

Galleri 

Græske alfabet
Tau (bogstav)

Tau (Τ τ) er det 19. bogstav i det græske alfabet. Lyd som det latinske 't'.

Computer 
I unicode er Τ U+03A4 og τ er U+03C4.

Græske alfabet
Forsvarsminister

En forsvarsminister er minister for et lands forsvar. Forsvarsministeren leder oftest et forsvarsministerium.

Danmark havde fra 1848 et krigsministerium og et marineministerium, der tog sig af land- hhv. søforsvaret. Fra 1905 var krigs- og marineministerposterne forenet, mens ministerierne først blev lagt sammen i 1950.

Den nuværende danske forsvarsminister er Troels Lund Poulsen.

Se også 

 Forsvarsministre i Danmark
 Krigsministre i Danmark
 Marineministre i Danmark

Politiske embeder
Forsvarsministerier
Finansminister

En finansminister er minister for et lands finanspolitik og ansvarlig for statsbudgettet.

Se også 
 Amerikanske finansministre
 Finansministre fra Danmark
 Chancellor of the Exchequer – den ledende minister i det britiske finansministerium (Her Majesty's Treasury).

Politiske embeder

pl:Ministerstwo Finansów
Undervisningsminister

En undervisningsminister er minister for undervisning. I Danmark aktuelt for grundskole, erhvervs- og gymnasiale uddannelser.

Posten som undervisningsminister i Danmark blev oprettet i 1916, da det daværende Kulturministerium blev opsplittet i et kirke- og et undervisningsministerium. Kirkeministeren blev også ansvarlig for kultur, indtil 1961 hvor kulturministerposten blev genoprettet som selvstændigt resortområde.

Ministerbetegnelsen har haft skiftende navne og i 2015 blev navnet ændret til minister for børn, undervisning og ligestilling.

Se også 

 Undervisningsministre fra Danmark
 Undervisningsministeriet

Politiske embeder
Professor Rostgardianus

Professor Rostgardianus var i flere år betegnelsen for et professorat i nordisk historie og oldsager (antikviteter) ved Københavns Universitet. Navnet kom af, at stillingen var lønnet med midler fra et legat oprettet ved Frederik Rostgaards død efter bestemmelserne i hans testamente af 18. juni 1736. Der gik imidlertid en række år fra Rostgaards død indtil midlerne var forrentet tilstrækkeligt til at finansiere en professor.

Embedet var besat af følgende personer (med deres periode i stillingen angivet):
Hans Mathias Velschow 28. februar 1835- 8. juli 1862
Carl Ferdinand Allen 17. august 1862- 27. december 1871
Caspar Paludan-Müller 29. juni 1872- 1. juni 1882
Johannes Steenstrup 23. september 1882- 31. januar 1917
Aage Friis 1. februar 1917- 30. september 1935
Erik Arup 1. oktober 1935- 31. januar 1947

Herefter blev stillingen ikke besat. Der blev i stedet oprettet et ordinært professorat i historie, som Aksel E. Christensen overtog 1. april 1948.

Litteratur og kilde
Ejvind Slottved: Lærestole og lærere ved Københavns universitet 1537-1977, Samfundet for dansk Genealogi og Personalhistorie: København 1978

Københavns Universitet
Rainier 3. af Monaco

Rainier 3. af Monaco (31. maj 1923 – 6. april 2005) var fyrste af Monaco fra 1949 til 2005.

Biografi 
Den 9. maj 1949 blev Rainier fyrste af Monaco ved sin morfars død. I 1956 blev han under stor mediebevågenhed gift med skuespilleren Grace Kelly, som han siden fik tre børn med. I 1982 døde Grace Kelly ved en bilulykke.

Eksterne henvisninger 

Fyrster af Monaco
Huset Grimaldi
Hertuger af Valentinois
Gibson SG

Gibson SG er en elektrisk guitar, der blev introduceret i 1961, da Gibson-firmaet mente, at deres Les Paul model (fra 1952) var forældet. Oprindeligt blev den nye guitar også kaldt en Les Paul og erstattede helt den guitar, som i dag kendes som en Les Paul. Les Paul selv var ikke særlig glad for den nye guitar, som han mente blot var en billigere version af 'hans' guitar og med en tyndere lyd. I 1962, da Les Paul ikke længere havde kontrakt med Gibson, blev denne nye Les Paul guitar omdøbt til SG, en forkortelse for Solid Guitar.

SG guitaren er meget tyndere end Les Paul guitaren og vejer meget mindre. Selv om det varierer meget med årgangen, har SG'en også typisk en tyndere hals end Les Paul'en. I modsætning til Les Paul'en har SG'en også to cutaways, men har dog den samme elektronik – to humbucker pick-upper.

SG'en har en anderledes lyd end Les Paul guitaren, da den var designet mere som en rock guitar, snarere end som jazz guitar. Lyden af en SG er klarere og med mere diskant end en Les Paul, og den har været temmelig populær siden den blev introduceret, selv om den oprindelige Les Paul guitar blev genudgivet sidst i 60'erne.

Guitarister, kendt for at bruge SG 
 Angus Young, AC/DC (har en signature model SG)
 Carlos Santana
 Daron Malakian, System of a Down
 Pete Townshend, The Who
 Robby Krieger, The Doors
 Tony Iommi, Black Sabbath (har en signature model SG)
 Nick Jonas, Jonas Brothers
 Michael Poulsen, Volbeat
 Peter Sandorff, Nekromantix
 Frank Zappa
 Todd Rundgren

SG
Grace Kelly

Grace Kelly (født 12. november 1929, død 14. september 1982) var en amerikansk skuespiller. Hun trak sig tilbage som skuespiller, da hun i 1956 giftede sig med fyrst Rainier 3. af Monaco og dermed blev prinsesse af Monaco. Parret fik blandt andet sønnen Albert 2. af Monaco, der senere blev fyrste af Monaco.

Hun vandt Oscar for bedste kvindelige hovedrolle i 1954 for sin medvirken i filmen The Country Girl. Grace Kelly er født i Philadelphia i den amerikanske delstat Pennsylvania. Hendes fulde navn inden hun via sit ægteskab med Fyrst Rainier blev til Fyrstinde Grace af Monaco, var Grace Patricia Kelly. Hendes rødder stammer tilbage fra irske indvandrere på hendes far John B. Kelly Sr.'s side og tyske immigranter på moderen Margaret Katherine Majer Kellys side.

Fyrstinde Grace døde den 14. september 1982, da hun fik en mindre hjerneblødning og kørte ud over en bjergskrænt lige uden for Monaco. Sammen med hende i bilen var datteren, prinsesse Stephanie, der overlevede med mindre skader. Grace Kelly lå i respirator i flere dage, hvorefter hendes mand, fyrst Rainier, gav tilladelse til at slukke for respiratoren.

Kellys far, John B. Kelly Sr. og hendes bror, John B. Kelly Jr., var begge olympiske roere og medaljevindere.

Eksterne henvisninger 
 

 Billeder og biografi på Gracekellyonline.com

Kilder 
 Donald Spoto, Grace Kelly – en biografi, People's Press, 2009. .

Skuespillere fra USA
Oscar for bedste kvindelige hovedrolle
Hollywood Walk of Fame
Huset Grimaldi
Omkomne ved trafikulykker i Monaco
Fyrstinder af Monaco
Berner Sennenhund

Berner Sennenhund er en stor, trefarvet hund med halvlang, glat eller let krøllet pels. Dens muskuløse krop, kraftige ben og store poter er iøjnefaldende.

Historie 

Sennenhundene oprindelse kan delvis afledes af de doggeagtige hunde, der ledsagede de forskellige folkestammer i folkevandringstiden. Disse hunde blev brugt til at drive kvægflokke frem. Lignende hunde blev anvendt at de romerske tropper, da de gik over Alperne og besatte Helvetien (Schweiz).

Den schweiziske Berner Sennenhund er efterkommer af omtalte hunde.
Der opstod lokale afarter af disse hunde - større og mindre, kort- og langhårede - og de kaldtes alle Sennenhunde. Indtil midten af 1800-tallet brugtes disse hunde udelukkende som gård- og hushunde og som hyrdernes hjælper i hele den tysktalende del af Schweiz samt i Sydtyskland.

I starten af 1900-tallet eksisterede der kun få Berner Sennenhunde næsten udelukkende i Dürrbachtal (et område syd for Schweiz' hovedstad Bern). Derfor kaldtes disse hunde nu for Dürrbachler. I 1908 forelskede den schweiziske kynolog Albert Heim sig i Dürrbachleren, og han gav den senere navnet Berner Sennenhund. I den anden halvdel af 1900-tallet blev det muligt at få stambogført hunden.

Berner Sennenhund er i dag internationalt kendt og anerkendt som en schweizisk race i Fédération Cynologique Internationale (FCI).

Racen

Egenskaber og temperament 
I datiden skulle Berner Sennenhunden være vagtsom, skarp, men ikke bidsk. Når man forlod huset, skulle hunden følge føreren, kørte føreren i hestevogn, skulle hunden løbe mellem de bagerste vognhjul. Den måtte ikke løbe ud på markerne. Ved behov skulle dens herre forsvares. Genstande, der blev henlagt i engen (madkurve, redskaber m.m.) skulle bevogtes. Under ingen omstændigheder måtte den jagte vildt. Katte og høns skulle lades i fred og hunden måtte ikke strejfe.

I dag stræber man efter, at Berner Sennenhunden har et meget lille jagtinstinkt. Berneren strejfer sjældent, den finder det naturligt at blive og passe på sin flok/familie. Hunden gør, hvis der optræder noget usædvanligt i omgivelserne. Den har det bedst, når hele flokken er samlet, hvilket gør den til en fremragende familiehund. Hunden har en robuste bygning og er glad for at trække f.eks. slæder og vogne.

Avlsarbejdet 
FCIs racestandard foreskriver, at man i avlsarbejdet ønsker en hund, der er sikker, opmærksom, vagtsom og frygtløs i det daglige, godmodig og hengiven over for
folk, den kender. Middel af temperament og let at styre.

Eksteriør 
Langhåret, trefarvet (sort, brun og hvid), middelstor brugshund, kraftig og mobil, med solide lemmer. Harmonisk og velproportioneret.

Eksterne henvisninger 

 FCI Standard Nr 45. Dato: 05.05.2003 (D).
 Dansk Berner Sennen Klub 
 Forening for vognkørsel for Berner Sennen.

Referencer 

Hunderacer fra Schweiz
Flydejord

Flydejord er et fænomen, der optræder på bakker i områder med permafrost. I sommerperioden, hvor de øverste jordlag tør, kan de flyde ovenpå den underliggende, frosne jord. Denne proces medfører med tiden, at bakker bliver bløde og afrundede, som det kan ses på bakkerne i den del af Danmark, der var dækket med is i den seneste istid, Weichsel-istiden.

Geologisk aflejring
Dire Straits

Dire Straits var en britisk rockgruppe, der eksisterede i årene 1977-1995. Gruppen blev dannet af Mark Knopfler (på guitar og sang), David Knopfler (på rytme-guitar), John Illsley (på bas-guitar) og Pick Withers (på trommer). Selv om de eksisterede i en tidsalder, hvor punkrock var på sit højeste, spillede de country-inspireret stille rock'n'roll. Dire Straits blev meget populære og succesrige, selv om de var det totalt modsatte af hvad der generelt var populært på det tidspunkt. Dire Straits var en af de bedst sælgende grupper i 1980'erne.

Dire Straits optog og udgav deres første album i 1978 uden at få megen respons i nogen form, men singlen Sultans of Swing blev et stort hit fem måneder senere. Deres andet album, Communiqué, udkom hurtigt efter. Disse to albums er meget lig hinanden i deres 'sound' – meget enkel, og med stor indflydelse fra countrymusikken. På deres tredje album, Making Movies, kan man også høre keyboard-spilleren Roy Bittan (fra Bruce Springsteens gruppe), albummet var mere komplekst og med mindre påvirkning fra countrymusikken end deres første albummer – disse var den retning gruppen ville tage med alle deres efterfølgende albummer. Brothers In Arms udkom i 1985 og var deres største hit, med flere singler, deriblandt Money for Nothing, Brothers In Arms og Walk of Life.

En del af successen med Brothers In Arms var at det var et af de første fuldstændig digitalt optagne albums, der udkom på det daværende nye Compact Disc-format (cd). Dire Straits optrådte ved Live Aid-koncerten i 1985. 

Der var en del udskiftning blandt gruppens medlemmer gennem årene, men Mark Knopfler har altid været klar leder af gruppen, og stort set alle Dire Straits' sange er skrevet af ham. På opsamlingsalbummet Sultans Of Swing er der kun to numre der ikke er skrevet af Knopfler alene: Money For Nothing som har en intro sunget af Sting, og Tunnel Of Love som har et stykke taget fra filmen Carousel.

De blev opløst i 1995, og har ikke indspillet cd'er eller spillet koncerter sammen siden. Opsamlings- og Greatest Hits-albums er udkommet i henholdsvis 1998 og 2005.

Diskografi 

 Dire Straits (1978)
 Communiqué (1979)
 Making Movies (1980)
 Love over Gold (1982)
 Brothers in Arms (1985)
 On Every Street (1991)

Referencer

Eksterne henvisninger 

 

Musikgrupper fra England
Hammondorgel

Et hammondorgel er et elorgel designet af Laurens Hammond i april 1935. Selv om hammondorglet oprindeligt blev solgt til kirker som et billigt alternativ til pibeorgler, blev det hurtigt et populært instrument blandt jazz-, blues- og i mindre grad rockmusikere. Orglet blev brugt meget i amerikanske militærkirker under og efter 2. verdenskrig.

Som i Thaddeus Cahills tidligere telharmonium bliver toner genereret af mekaniske tonehjul, som drejede under elektromagnetiske pick-upper. Da tonerne blev genereret mekanisk, kan et Hammondorgel betragtes som et elektrisk snarere end elektronisk orgel.

Roterende højtalere udviklet af Donald Leslie bliver tit og ofte brugt sammen med hammondorgler for at give den meget unikke Leslie-Hammond-lyd. Dette selv om Leslie oprindeligt var et konkurrerende firma, som Hammond helst ville se gå fallit.

B-3-modellen var og er den mest eftertragtede, selv om C-3-modellen kun er anderledes i udseende. Hammondorgler kan opdeles i to grupper: console-modellerne (såsom B-3, C-3, og A-100), som har 61 tangenter, og spinet-modellerne (så som L-100 og M-100), som kun har 44 tangenter. De fleste hammondorgler har ikke et komplet sæt pedaler, hvilket oprindeligt skyldtes, at orglet skulle værre billigt og småt.

Det er dog ikke alle orgler lavet af Hammond-firmaet, der er af denne type. Der blev også produceret en mængde billigere, elektroniske orgler såsom J-100-modellen. Disse modeller har ikke den unikke Hammond-sound.

Moderne keyboards og samplere kan efterligne et hammondorgel med meget stor lighed, dog er de originale elektro-mekaniske hammondorgler meget værdsatte for deres udseende og er stadig meget eftertragtede.

 
	

 	 
	
Tangentinstrumenter
Skifer

Skifer (skiferplader benyttes også som betegnelse for kunstskifer tagplader) er en finkornet sedimentær eller metamorf bjergart, som bl.a. dannes af ler og mudder.

Skifer brugtes i stor stil til tagdækning i Storbritannien og Norge, der har naturlige skiferforekomster. I dag betragtes det som for dyrt, og i stedet bruges kunstskifer eller imiteret skifer. Da naturskifer i lang tid har været ualmindelig som tagdækningsmateriale i Danmark, bliver ordet skifer om tagdækning ofte brugt om dækning med små plader – i modsætning til tegl, der oftest er bølget. Skifer-eternit, der udelukkende er eternit, kaldes skifer. Når der tales om stenarten skifer, bruges betegnelser som naturskifer eller ægte skifer. Nuancer af grå og sort.

Fra Norge importeres i mindre omfang skifertyperne Alta-skifer og Oppdal-skifer til beklædning af facader. Fra Wales Ffestiniog skifer til tagdækning. De norske skifertyper er ofte lysere og hårdere end de britiske. Et alternativ til de dyre skifertyper fra Nordeuropa er skifertyper fra Sydeuropa og Asien. De sælges oftest til gulve, terrasser og stier. De har ofte farvespil med brunlige, gullige og rødlige nuancer.

Se også 
 Olieskifer
 Lerskifer

Eksterne henvisninger 

Materialer
Metamorfe bjergarter
Sten
ISO 8859-1

ISO 8859-1 er et standard 8-bit tegnsæt der kan bruges på de fleste computere. Tegnsættet omfatter alle ASCII-tegn plus de fleste specialtegn brugt i vesteuropæiske sprog.
ISO 8859-1 er en del af ISO 8859 standarden.

{| border="1" cellpadding="3" style="text-align:center; border-collapse:collapse;"
|-----
! colspan="17" style="background-color:#FCB" | ISO/IEC 8859-1
|-----
!
x0
! x1
x2
! x3
x4
! x5
x6
! x7
x8
! x9
xA
! xB
xC
! xD
xE
! xF
|-----
! 0x
| rowspan="2" colspan="16" style="background-color:#CFC;valign:middle;text-align:center" | ikke brugt
|-----
! 1x
|-----
! 2x
| style="text-decoration:underline" | SP
| ! || "
| # || $ || %
| &
| ' || ( || )
| * || +
| , || - || .
| /
|-----
! 3x
| 0 || 1 || 2
| 3 || 4
| 5 || 6 || 7
| 8
| 9 || : || ;
| < || =
| > || ?
|-----
! 4x
| @ || A || B || C || D
| E || F || G || H || I || J || K
| L || M || N || O
|-----
! 5x
| P || Q || R || S || T
| U || V || W || X || Y || Z
[
| \ || ]
| ^ || _
|-----
! 6x
| ` || a || b || c || d
| e || f || g || h || i || j || k
| l || m || n || o
|-----
! 7x
| p || q || r || s || t
| u || v || w
| x || y || z || {
| |
}
| ~ || style="background-color:#CFC" |
|-----
! 8x
| rowspan="2" colspan="16" style="background-color:#CFC;valign:middle;text-align:center" | ikke brugt
|-----
! 9x
|-----
! Ax
| style="text-decoration:underline" | NBSP
| ¡ || ¢ || £
| ¤ || ¥
| ¦
| § || ¨
| © || ª || «
| ¬
| style="text-decoration:underline" | SHY
| ® || ¯
|-----
! Bx
| ° || ±
| ² || ³ || ´
| µ
| ¶ || ·
| ¸ || ¹ || º || »
| ¼ || ½ || ¾ || ¿
|-----
! Cx
| À || Á || Â || Ã || Ä
| Å || Æ || Ç
| È || É || Ê || Ë || Ì || Í
| Î || Ï
|-----
! Dx
| Ð || Ñ || Ò || Ó || Ô
| Õ || Ö || ×
| Ø || Ù || Ú || Û
| Ü || Ý || Þ || ß
|-----
! Ex
| à || á || â || ã || ä
| å || æ || ç || è || é || ê || ë
| ì || í || î || ï
|-----
! Fx
| ð || ñ || ò || ó || ô
| õ || ö || ÷ || ø || ù || ú || û
| ü || ý || þ || ÿ
|}
Værdierne 00-1F, 7F, og 80-9F er ikke defineret i ISO 8859-1.

Tegnsæt
Rasmussen

Rasmussen er et af de mest udbredte danske efternavne. Næsten 100.000 danskere bærer navnet ifølge Danmarks Statistik.

Kendte personer med navnet 
 Anders Fogh Rasmussen, NATO's generalsekretær og tidligere statsminister.
 Halfdan Rasmussen, dansk digter.
 Henning Rasmussen, dansk politiker og tidligere minister.
 Jonas Flodager Rasmussen, dansk sanger.
 Kjeld Rasmussen, dansk politiker og borgmester.
 Knud Rasmussen, dansk-grønlandsk polarforsker.
 Lars Løkke Rasmussen, dansk politiker og statsminister.
 Michael Rasmussen, dansk cykelrytter.
 Morten "Duncan" Rasmussen, dansk fodboldspiller.
 Poul Nyrup Rasmussen, dansk politiker og tidligere statsminister.
 Rie Rasmussen, dansk-amerikansk skuespillerinde.
 Sigrid Horne-Rasmussen, dansk skuespiller.
 Tine Rasmussen, dansk badmintonspiller.
 Steen Rasmussen, dansk skuespiller og instruktør.
 Steen Eiler Rasmussen, dansk arkitekt og forfatter.
 Troels Rasmussen, dansk tidligere fodboldspiller.

Navnet anvendt i fiktion 
 Sørensen og Rasmussen er en dansk film fra 1940.

Eksterne henvisninger 

Danske efternavne
Hein

Hein er et efternavn.

Bærere af efternavnet:
 Piet Hein, dansk opfinder
 Piet Pieterszoon Hein, hollandsk søofficer
 På Dansk udtales efternavnet Hein, som [ˈhɑɪ̯n]

Referencer 

Efternavne